LASITTAMATON KUIVAPURISTELAATTA

KAPILAARISESTI KOSTUVAT BETONILATTIAT

Tämä työohje on tehty tiloihin, joissa rakenteen ylimääräistä kosteutta ei voida poistaa virheellisten alusrakenteiden vuoksi. Näissä tilanteissa rakenteen kuivattaminen ei auta, koska rakenteen kosteuspitoisuus tulee nousemaan alustasta pintarakenteisiin joka tapauksessa.

* Granitogres-kuivapuristelaatta, RTV-Yhtymä Oy
* Väri Arizona, pinta himmeä
* Koko 20x20 cm
* Jalkalista 9x20 cm, malli Battiscopa (yläreuna pyöristetty), RTV-Yhtymä Oy
* Betoni puhdistetaan mekaanisesti kaikista tartuntaa heikentävistä kerroksista niin, että saadaan tartunta lujaan betoniin. Betonin pitää olla puhdas, luja ja karhea.
* Betonin tasoitus tehdään tarvittaessa itsetasoittuvalla ARDEX K 301 –tasoitteella (2-20 mm) tuotekortin ohjeiden mukaisesti. Betoni pohjustetaan ARDEX P 51 –pohjustusaineella 1:7 veteen laimennettuna ennen tasoitusta tai tasoitus tehdään (2-30 mm) ARDEX A 46 – korjausmassalla niin, että nämä työstetään hyvin betonin huokosiin tartuntakerrokseksi. Tämän jälkeen varsinainen tasoitus tehdään väh. 2 mm:n paksuudella märkää märkään.
* Käytettäessä lattialämmityskaapeleita, kaapelit kiinnitetään alustaan joko tasoitteella tai asennuskiskoihin ennen tasoitusta. Lattialämmityskaapelin päällä tulee olla vähintään 5 mm tasoitetta.
* Suurissa täytöissä käytetään ARDEX A 38 - tai ARDEX A 38 MIX – betonointi tuotteita.
* Laatoitettavan alustan tasaisuus: Sisä RYL 2013 taulukko 541:T3, Luokka 1,

+/- 2 mm / 2000mm.

* Laatoitus tehdään ARDEX X 78 –kiinnityslaastilla.
* Laatoitus kuivuu väh. 24 tuntia ennen saumausta, joka tehdään 1-6 mm:n saumoissa ARDEX G8S Flex –saumalaastilla. Yli 4 mm:n saumat voidaan saumata ARDEX GK –saumalaastilla. Valmiin sauman syvyys korkeintaan 1 mm laatan pinnasta.

#### Yleistä

Erityisen tärkeää on huomioida, että alustan ja laatan väli on täysin laastin peitossa.

Alta tuleva kosteus saattaa aiheuttaa vaaleita kalkkivärjäytymiä saumaan, mikä ei kuitenkaan vaikuta rakenteen lujuuteen ja tartuntaan.

Rakenteessa voidaan käyttää kuivapuristelaattoja, joiden vedenimukyky on < 0,2 %. Varmistakaa laattatoimittajalta, että valittu keraaminen laatta täyttää ominaisuudet. Huomioikaa, että pienemmät laattakoot mahdollistavat rakenteen paremman hengittävyyden.

Tällä ratkaisulla ei voida vaikuttaa mahdollisiin sisäilmaongelmiin, jos rakenteessa on muita kuin kiviainespohjaisia materiaaleja, jotka eivät kestä yli 85 % suhteellista kosteutta rakenteessa. Yllä kuvattu rakenne mahdollistaa rakenteen kosteuden tasaantumisen alta tulevasta kosteusmäärästä riippuen.

Lattialämmitys voidaan kytkeä päälle asteittain, aikaisintaan 7 vrk laattojen saumauksesta.